Malaga

Malaga es una sivdad del sud de Espanya en la Komunidad Otonoma de Andaluziya. La viya fue fundada en el otavo syeklo antes de kristo por los fenisios de Tiro. Su nombre, seguramente Malaka, viene de la palavra "sal" en las linguas semitikas, komo ملح, milḥ en arabo y מלח, mélaḥ en ebreo. Pablo Picasso, Antonio Banderas i el poeta i filosofo ebreo Shlomo Ibn Gabirol nasieron en Malaga. Malaga dezeyava ser en el anyo 2016 la Kapitala Evropea de la Kultura. Relijion Los abitantes de la sivdad son prinsipalmente katolikos, i los sus prinsipales templos son la Katedral y el Santuario de la Virjen Viktoria. La segunda fey mas grande en Malaga es el islam, con unos 50.000 fidéles, espesialmente sivdadanos de Maroko i Arjelia. En 2006 fue la seremonia de aviertura de una mezkita nueva i ke aktualmente es la mayor de Andaluziya. La Keila en Malaga tamvien esta prezente, kon una esnoga sefaradi en Torremolinos, un máale de Malaga Grande. Serka de Malaga estan los templos induista y budista en La Axarkia y Benalmadena, ke es el mas grande templo budista de Oksidente.